বিনোদন Archives | Bangla Voice\nকরোনাকে জয় করে বাড়ি ফিরেছেন বলিউড সুপারস্টার অভিনেত্রী ঐশ্বরিয়া রাই বচ্চন ও তার ৮ বছরের মেয়ে আরাধ্যা বচ্চন। মা ও মেয়ে দুই জনেরই কোভিড রিপোর্ট নেগেটিভ এসেছে।\nতবে বচ্চন পরিবারের দুই কর্তা অমিতাভ ও অভিষেক বচ্চন হাসপাতালেই পর্যবেক্ষণে থাকবেন।\nপ্রাথমিকভাবে বাড়ির সবার কোভিড রিপোর্ট নেগেটিভ এলেও দ্বিতীয় পরীক্ষায় ঐশ্বরিয়া ও তার মেয়ে আরাধ্যার কোভিড রিপোর্ট পজিটিভ আসে। প্রথমে তারা বাড়িতেই কোয়ারেন্টাইনে ছিলেন। তবে পরে শারীরিক অবস্থার অবনতি হওয়ায় তাদের হাসপাতালে ভর্তি করতে হয়েছিল।\nযদিও অমিতাভ পত্নী জয়া বচ্চন ও পরিবারের অন্য সবার করোনা রিপোর্ট নেগেটিভ আসে।\nবচ্চন পরিবারের পক্ষ থেকে অমিতাভ ও অভিষেক এর করোনা মুক্তির জন্য সকলের কাছে দোয়া প্রার্থনা করা হয়েছে।\nহিরো আলম ও সেফুদাকে এক হাত নিলেন অনন্ত জলিল\nবিনোদন ডেস্ক :: হিরো আলম ও সেফাতুল্লাহ সেফুদাকে নিয়ে ক্ষেপেছেন জনপ্রিয় নায়ক ও প্রযোজক অনন্ত জলিল। হিরো আলমকে ৫০ হাজার টাকা সাইনিং মানি দিয়ে আবার সিনেমা থেকে বাদ দেয়ার বিষয়টি নিয়েও আজ রবিবার অনন্ত জলিল নিজের ফেসবুক থেকে এক ভিডিও বার্তা দিয়েছেন। সেখানে হিরো আলমের নানা বিষয়ে কথা বলেন এ সুপারস্টার। এছাড়া বিতর্কিত প্রবাসী সেফাতুল্লাহ ওরফে সেফুদাকে নিয়ে কথা বলেছেন এই নায়ক।\nহিরো আলম প্রসঙ্গে অনন্ত জলিল বলেন, আমি সোশ্যাল মিডিয়াতে দেখলাম হিরো আলম ও জায়েদ খানের কথোপকথন। জায়েদ বলেছিলেন, ওই ছেলেটা মিউজিক ভিডিও করে সে আমাদের শিল্পী সমিতির সদস্য না। এই কথার পরিপ্রেক্ষিতে হিরো আলমও প্রতিবাদ জানায়। বিষয়টি দেখে, পরেরদিনই জায়েদ খানকে ফোন করে অনেক রাগারাগি করি।\nতিনি বলেন, কয়দিন পর আমার মিডিয়া ম্যানেজার আরাবিকে বলি, হিরো আলমকে ফোন কর আমি ওর সঙ্গে কথা বলব। আরাবি হিরো আলমের সঙ্গে আমার কনফারেন্স করে দেয়। আমি তাকে বলি, তোমাকে নিয়ে বেশ প্রোপাগান্ডা ছড়াচ্ছে আমি তোমাকে নিয়ে টকশো করব। সেখানে তোমার জন্য একটা সারপ্রাইজ থাকবে। কি সারপ্রাইজ ছিল সেটা আপনারা সবাই দেখেছেন।\nদুঃখের সঙ্গে অনন্ত জলিল বলেন, আজকে থেকে ২-৩ দিন আগে, সোশ্যাল মিডিয়াতে দেখি, হিরো আলম সেইম টপিক নিয়ে কথা বলছে। আমি এই বিষয়টি মেনে নিতে পারিনি। হিরো আলমের বোঝা উচিৎ ছিল যে, অনন্ত জলিল কে? অনন্ত জলিলের সমাজে কতটুকু গ্রহণযোগ্যতা আছে। আমি আমার ব্যক্তি স্বার্থে তাদেরকে মিট করে দেইনি। তারা কেউই আমার আত্মীয় না। সবাই ভালোভাবে, এক সঙ্গে কাজ করবে এটাই কাম্য।\nবিষয়টি নিয়ে যোগ করে এই অভিনেতা বলেন, বিষয়টি মিট করার পরও হিরো আলম এই বিষয়ে একটি ভিডিও বার্তা শেয়ার করেছে উল্লেখ করে তিনি বলেন, ভিডিওর ক্যাপশনে সে লিখেছে, ‘অনন্ত জলিল আমাকে ইউজ করেছে’।\nহিরো আলম তুমি কি বুঝো ইউজ কাকে বলে? তোমার পাশে যদি কোনো এডুকেটেড পারসন থাকত তাহলে তোমাকে অক্ষরে অক্ষরে বুঝিয়ে দিতে পারত ইউজ করা কাকে বলে। তোমাকে যদি দিনের পর দিন ব্যক্তি স্বার্থে কাজে লাগিয়ে ছুড়ে ফেলে দেয় এটাকে ইউজ করা বলে।\nএকই ভিডিওতে সেফাতুল্লাহ ওরফে সেফুদাকে নিয়ে অনন্ত জলিল বলেন, এবার আসি তোমার বড় এক শুভাকাঙ্খী সেফুদাকে নিয়ে। তোমাকে ছবি থেকে বাদ দেয়া নিয়ে সে অনেকগুলো আপত্তিকর কথা বলেছে। কিন্তু যখন তোমাকে আমার ছবিতে নিয়েছি তখনতো প্রশংসা করে একটা ভিডিও বার্তা দিলো না?\nসেফুদাতো অনেক বড় লোক, কই তোমাকে নিয়ে তো একটা ছবিতে লগ্নি করলো না। একটি ভিডিওতে দেখলাম অন্য সবার মতো আমাকে নিয়েও আপত্তিকর কথা বলেছে।\nবাংলাদেশের সবাই জানে অনন্ত জলিল একজন দানবীর। আমি একজন সিআইপি। সেফু সাহেব আপনিতো সিআইপি অর্থ জানেন। আপনি আল্লাহর নিকট তওবা করেন, হে আল্লাহ আমি মানুষের সম্পর্কে না জেনে যে কথা বলেছি তার জন্য ক্ষমা করে দেন।\n‘মহীনের ঘোড়াগুলি’ ব্যান্ডের রঞ্জন ঘোষাল না ফেরার দেশে\nবিনোদন ডেস্ক :: ২০২০ সাল যেন তছনছ করে দিচ্ছে শোবিজ অঙ্গন। ৬ জুলাই চলে গেলেন বাংলাদেশের গানের কিংবদন্তি মানুষ এন্ড্রু কিশোর। আজ ৯ জুলাই ওপার বাংলা থেকে খবর এলো বাংলা রক ব্যান্ড ‘মহীনের ঘোড়াগুলি’র প্রতিষ্ঠাতা সদস্য রঞ্জন ঘোষাল আর নেই।\nমৃত্যুর সময় তার বয়স হয়েছিল ৬৫ বছর। লেখক ও নাট্যব্যক্তিত্ব হিসাবেও তিনি সমাদৃত হয়েছেন। খবর হিন্দুস্তান টাইমস।\n১৯৭৪ সালে সাত সদস্য মিলে তৈরি হয়েছিল মহীনের ঘোড়াগুলি। শুরুতে নাম ছিল সপ্তর্ষি। রঞ্জন ঘোষাল ছাড়াও এই ব্যান্ডের সদস্য ছিলেন গৌতম চট্টোপাধ্যায়, তপেশ বন্দ্যোপাধ্যায়, তাপস দাস, আব্রাহাম মজুমদার, বিশ্বনাথ চট্টোপাধ্যায় ও প্রদীপ চট্টোপাধ্যায়।\nআশির দশকের শুরুর দিকে ব্যান্ডের সদস্যরা অনিয়মিত হয়ে পড়লে দীর্ঘ বিরতির পর ১৯৯৫ সালে ‘আবার বছর কুড়ি পরে’ অ্যালবাম নিয়ে ফিরে আসে মহীনের ঘোড়াগুলি। সেই অ্যালবাম তুমুল জনপ্রিয়তা পায় নতুন প্রজন্মের শ্রোতাদের কাছে।\nসঙ্গীতের পাশাপাশি রঞ্জন ঘোষাল, ইংরেজি ও বাংলা ভাষায় একাধিক কবিতা, গল্প এবং চলচ্চিত্র ও মঞ্চ নাটকের জন্য চিত্রনাট্য রচনা করেছেন।\nকরোনাভাইরাসে আক্রান্ত রেজওয়ানা চৌধুরী বন্যা\nদেশে করোনায় একের পর এক দুঃসংবাদ বয়ে আনছে। এবার করোনাভাইরাসে আক্রান্ত হয়েছেন দেশের নন্দিত রবীন্দ্রসংগীত শিল্পী রেজওয়ানা চৌধুরী বন্যা।\nবন্যা নিজেই রবিবার সন্ধ্যায় এ তথ্য নিশ্চিত করেছেন।\n১৯৫৭ সালের ১৩ জানুয়ারি রংপুর জেলায় জন্মগ্রহণ করা গুনী এই শিল্পী রবীন্দ্রসংগীতের জন্য দেশে-বিদেশে খ্যাতি অর্জন করেছেন তিনি। সংগীতে অবদানের জন্য ২০১৬ সালে বাংলাদেশের সর্বোচ্চ বেসামরিক পুরস্কার স্বাধীনতা পুরস্কার পান বন্যা। এ ছাড়া পশ্চিমবঙ্গ রাজ্য সরকারের ‘বঙ্গভূষণ’, ফিরোজা বেগম স্মৃতি স্বর্ণপদকসহ বিভিন্ন সম্মাননায় ভূষিত হয়েছেন এ শিল্পী।\nঢাকা বিশ্ববিদ্যালয়ের নৃত্যকলা বিভাগের চেয়ারপারসন হিসেবে দায়িত্ব পালন করছেন বন্যা।\nআত্মহত্যা করেছেন জনপ্রিয় অভিনেতা সুশান্ত সিং রাজপুত\non: জুন ১৪, ২০২০ No Comments\nবিনোদন ডেস্ক : আত্মহত্যা করলেন বলিউডের নতুন প্রজন্মের অন্যতম জনপ্রিয় মুখ সুশান্ত সিং রাজপুত। রবিবার মুম্বাইয়ের বাড়ি থেকেই উদ্ধার হয় তার ঝুলন্ত দেহ। বাড়িতে থাকা কাগজপত্র থেকে জানা যাচ্ছে, বেশ কিছুদিন ধরেই ডিপ্রেশনে ভুগছিলেন তিনি।\nজি টিভির জনপ্রিয় সিরিয়াল ‘পবিত্র রিশতা’ থেকে উঠে আসা সুশান্ত সিং রাজপুত এর বলিউডে অভিষেক হয় ২০১৪ সালে ‘কাই পো চে’ সিনেমার মাধ্যমে। এরপর তিনি অনেক সিনেমায় অভিনয় করেন, যার মধ্যে ‘পিকে’, ‘কেদারনাথ’, ‘শুধ দেশি রোমান্স’ ও মহেন্দ্র সিং ধোনির বায়োপিক ‘এমএস ধোনি : দ্য আনটোল্ড স্টোরি’ সুশান্তকে তারকার খ্যাতি এনে দিয়েছে।\nসুশান্তের বয়স মাত্র ৩৪ বছর। ১৯৮৬ সালে বিহারের পাটনায় জন্ম তার। পরে পড়াশুনা শেষ করে মুম্বাই চলে এসেছিলেন তিনি। ইঞ্জিনিয়ারিংয়ের স্নাতক হলেও বরাবরই অভিনয়ের প্রতি আগ্রহ ছিল তার। ২০০৮ সালে হিন্দি সিরিয়াল দিয়েই তার হাতে খড়ি।\nহাসপাতালে মৃত্যুর আগে গাওয়া ওয়াজিদের গান ভাইরাল\non: জুন ০২, ২০২০ No Comments\nনা ফেরার দেশে চলে গেছেন ওয়াজিদ খান। মৃত্যুর পর ওইদিন দুুপুরেই ভরসোভার সমাধিক্ষেত্রে সমাধিস্ত করা হয় ওয়াজিদ খানকে।\nজানা যায়, ইরফান খানের পাশেই কবর দেওয়া হয়েছে ওয়াজিদ খানকে। হাসপাতালেও বেশ ফূর্তির সঙ্গে কাটিয়েছেন ওয়াজিদ। থেকেছেন হাসি মুখে। নিজের কষ্ট বুঝতে দেননি কাউকে।


February 3, 2021 | 7:35 pm\nচট্টগ্রাম ব্যুরো: হাসপাতালে ভর্তি হেফাজতে ইসলামের আমির জুনাইদ বাবুনগরীকে দেখতে গেছেন ধর্ম প্রতিমন্ত্রী মো. ফরিদুল হক খান। এ সময় বাবুনগরীর শারীরিক অবস্থার খোঁজখবর নেন প্রতিমন্ত্রী।\nবাবুনগরীর ব্যক্তিগত সহকারী এনামুর রহমান ফারুকী সারাবাংলাকে বলেন, ‘প্রতিমন্ত্রী ইসলামী ফাউন্ডেশনের একটি প্রোগ্রামে চট্টগ্রামে এসেছিলেন। সেই প্রোগ্রাম শেষ হওয়ার পর এমপি নদভী সাহেব আমার সঙ্গে যোগাযোগ করে বলেন- প্রতিমন্ত্রী হাসপাতালে আসবেন। বিকেল তিনটার দিকে উনাদের দু’জনের সঙ্গে ধর্ম মন্ত্রণালয়ের কয়েকজন কর্মকর্তাও এসেছিলেন। শুধুমাত্র হেফাজতের আমিরের শারীরিক অবস্থা নিয়ে কথা হয়েছে। আর কোনো কথা হয়নি।’\nTags: জুনাইদ বাবুনগরী, টপ নিউজ, ধর্মপ্রতিমন্ত্রী, মো. ফরিদুল হক খান, হেফাজতে ইসলাম বাংলাদেশ


বিশ্ববিদ্যালয় ছাত্র সমিতির সভাপতি ইমাম সম্পাদক জয়\nপ্রকাশিত: ০৫:১৪ এএম, ১২ মে ২০২১ | আপডেট: ০৫:১৫ এএম, ১২ মে ২০২১\nবিশ্ববিদ্যালয় ছাত্র সমিতির ‘বার্ষিক সাধারণ সভা ও ইফতার’ মঙ্গলবার (১১ মে) অনুষ্ঠিত হয়েছে। সভায় ২০২১-২২ সালের নির্বাহী কমিটি ঘোষণা করা হয়েছে।\nনবগঠিত এই কমিটির সভাপতি হিসেবে নির্বাচিত হয়েছেন বিশ্ববিদ্যালয় ছাত্র সমিতির গত কমিটির সিনিয়র সহ-সভাপতি কুমিল্লা বিশ্ববিদ্যালয়ের শিক্ষার্থী মো. ইমাম হোসাইন এবং সাধারণ সম্পাদক নির্বাচিত হয়েছেন জয় চন্দ্র শীল।\nকমিটির অন্যান্য সদস্যরা হলেন- সহ-সভাপতি হিসেবে সাইদুর রহমান খন্দকার ও ইয়াকুব আলী তুষার, যুগ্ম-সাধারণ সম্পাদক হিসেবে আব্দুস সালাম মজুমদার, সাংগঠনিক সম্পাদক হিসেবে মো. জহিরুল ইসলাম, পাঠাগার সম্পাদক হিসেবে কাউসার আহমেদ এবং এক নম্বর নির্বাহী সদস্য মো. শাহীনুল ইসলাম।\nসভায় উপস্থিত ছিলেন সংগঠনের প্রতিষ্ঠাতা সভাপতি ঢাকা কলেজের সহযোগী অধ্যাপক ড. আবু সিনা সৈয়দ মুহাম্মদ তারেক, সংগঠনের প্রাক্তন সভাপতি কুমিল্লা চকবাজার ন্যাশনাল ব্যাংক লিমিটেডের ব্যবস্থাপক মো. দেলোয়ার হোসেন, সাবেক সভাপতি ওমর ফারুক, মামশাদ আলম, প্রাক্তন সভাপতি মো. আব্দুল কাইয়ুম শিমুল, সাবেক সাধারণ সম্পাদক শাখাওয়াত হোসেন, প্রাক্তন সভাপতি মো. ইমাম হোসেন মজুমদার, সাবেক সিনিয়র সদস্য নুরুল আমিন।\nএছাড়া সদস্যদের মধ্যে উপস্থিত ছিলেন- উজ্জল হোসেন বিল্লাল, মো. ওমর সানি মজুমদার, মো. শরিফুল ইসলাম, নেয়ামত উল্লাহ, আল আমিন, টুটন ভৌমিক, রবিউল হাসান, সাইফুল ইসলাম, মাহমুদুল করিম মজুমদার শিপন, অলিউল্লাহ, আরাফাত হোসেন, শ্রী বাপ্পারাজ হোসেন, জাহিদ হাসান মিলন, সাগর সরকার, ইমরান হোসেন, রাসেল হোসেন, মো. ফাহিম, আরাফাত মজুমদার সায়েম, তানজিফুর রহমান তাসফি, ওমর ফারুক, মাকসুদুর রহমান রানাসহ আরও অনেকে।\nসভায় নতুন কমিটি গঠনের পাশাপাশি দীপান্বিতা স্মরণিকা উন্মোচন ও বৃত্তি প্রদান অনুষ্ঠান নিয়ে আলোচনা হয়৷ এছাড়াও সংগঠনটি সরকারিভাবে নিবন্ধন ও সরকারি অনুদানে বই সংযোজিত হওয়ার পিছনে নতুন কমিটির সভাপতি মো. ইমাম হোসাইনের ভূমিকাকে সকলে স্বাগত জানান এবং রেক্টর সদস্য প্রাক্তন সভাপতি মো. ইমাম হোসেন মজুমদারের পরিশ্রমে সমিতির স্মরণিকার কাজ অত্যন্ত দক্ষতার সঙ্গে সম্পন্ন হওয়ায় উপস্থিত সবাই তাকে স্বাগত জানান।\nনব কমিটির সভাপতি মো. ইমাম হোসাইন তার অভিষিক্ত বক্তব্যে সমিতিকে আরও কার্যকরী করার জন্য সক্রিয়ভাবে ভূমিকা রাখবেন বলে আশাবাদ ব্যক্ত করেন।\nতিনি বলেন, সমিতিতে অত্র এলাকার বিভিন্ন কলেজ ও বিশ্ববিদ্যালয় পড়ুয়া নতুন শিক্ষার্থীদেরকে সক্রিয়ভাবে সম্পৃক্ত করবেন। সমিতির প্রতিষ্ঠাতা সাধারণ সম্পাদক ড. আরিফুর রহমান বাদলকে শ্রদ্ধাভরে স্মরণ করেন নব কমিটির সভাপতি মো. ইমাম হোসাইন।\nএছাড়াও নব কমিটির সাধারণ সম্পাদক জয় চন্দ্র শীল সমিতিকে আরও ছাত্রবান্ধব করার আশ্বাস ব্যক্ত করেন।\nবিশ্ববিদ্যালয় ছাত্র সমিতি গত ৩৪ বছর ধরে কুমিল্লা জেলা সদর দক্ষিণ উপজেলায় শিক্ষা উন্নয়নে নিরবচ্ছিন্নভাবে কাজ করে যাচ্ছে। এটিই অত্র এলাকার দীর্ঘ বছরের সংগঠন। এই সমিতিকে যারা নেতৃত্ব দিয়েছেন তারা বর্তমানে সরকারি-বেসরকারি বিভিন্ন গুরুত্বপূর্ণ প্রতিষ্ঠানে সফলতার সঙ্গে দায়িত্ব পালন করছেন।\nচট্টগ্রামে পিকআপের ধাক্কায় প্রাণ গেল শিশুর\nবাংলাদেশ এখন সাহায্য ও ঋণদাতা দেশ : ধর্ম প্রতিমন্ত্রী\nকোভিশিল্ডের দ্বিতীয় ডোজ নিলেন আরও ২৬০৭ জন\nকরোনা মোকাবিলায় ১৪ দিনের পূর্ণ শাটডাউনের সুপারিশ\nবিসিকের ১২ কর্মকর্তা-কর্মচারী পেলেন শুদ্ধাচার পুরস্কার\nনওমুসলিম ফারুক হত্যার প্রতিবাদে চট্টগ্রামে মানববন্ধন\nপশুবাহী যানে চাঁদাবাজি বন্ধে নজরদারি থাকবে : স্বরাষ্ট্রমন্ত্রী


০৮:৪৫ পিএম | ৩০ মার্চ, ২০২০\nকরোনা শনাক্ত ল্যাব, ছবি: বার্তা২৪.কম\nময়মনসিংহ মেডিকেল কলেজে মঙ্গলবার (৩১ মার্চ) চালু হচ্ছে করোনাভাইরাস শনাক্তকরণের পলিমার্স চেইন রিঅ্যাকশান (পিসিআর) ল্যাব। কলেজের চতুর্থ তলায় মাইক্রোবায়োলজি বিভাগের দুটি কক্ষে এই ল্যাব স্থাপন করা হয়েছে।\nসোমবার (৩০ মার্চ) সন্ধ্যায় বার্তা২৪.কম-কে বিষয়টি নিশ্চিত করেছেন মমেকের অধ্যক্ষ ডা. চিত্ত রঞ্জন দেবনাথ।\nতিনি জানান, পরীক্ষামূলকভাবে এর কার্যক্রম চলছে, সবকিছু ঠিকঠাক থাকলে মঙ্গলবার থেকে পুরোদমে এর কার্যক্রম শুরু হবে। ইতিমধ্যে ২৪০টি কিট ও প্রয়োজনীয় পারসোনাল প্রোটেকশন ইকুইপমেন্ট (পিপিই) আমরা হাতে পেয়েছি।\nতিনি আরও জানান, পিসিআর ল্যাবের জন্য ইতোমধ্যেই ঢাকা থেকে বিশেষজ্ঞ টিমের সদস্যরা প্রয়োজনীয় সরঞ্জাম স্থাপন করেছেন। দুইজন চিকিৎসক ও দুইজন টেকনিশিয়ানও ট্রেনিং শেষ করেছেন।\nতবে যে কেউ চাইলেই এখানে এসে করোনা পরীক্ষা করাতে পারবেন না বলে জানিয়েছেন মাইক্রোবায়োলজি বিভাগের সহকারী অধ্যাপক ডা. অরুপ ইসলাম। তিনি বলেন, ময়মনসিংহ নগরীর এসকে হাসপাতালের আইসোলেশন ইউনিট থেকে নমুনা এনে আমাদের এখানে পৌঁছালে আমরা পরীক্ষা করব। আর নমুনা আনা-নেওয়ার জন্য একটি অ্যাম্বুল্যান্সের ব্যবস্থা করা হয়েছে। এই ল্যাবে একদিনে ৯০ থেকে ৯৬ টি পরীক্ষা করা যাবে বলেও জানান এই চিকিৎসক।


চেয়ারম্যান নিয়ে নানা গুঞ্জন কোটচাঁদপুরে বহুল আলোচিত যুব মহিলা লীগের সভাপতি পিংকি হিজড়াসহ ৬ জনের বিরুদ্ধে খুনের মামলা রেকর্ড! - CtgTribune.com\nHome খুলনা চেয়ারম্যান নিয়ে নানা গুঞ্জন কোটচাঁদপুরে বহুল আলোচিত যুব মহিলা লীগের সভাপতি পিংকি...\nচেয়ারম্যান নিয়ে নানা গুঞ্জন কোটচাঁদপুরে বহুল আলোচিত যুব মহিলা লীগের সভাপতি পিংকি হিজড়াসহ ৬ জনের বিরুদ্ধে খুনের মামলা রেকর্ড!\nস্টাফ রিপোর্টার, ঝিনাইদহঃআদালতের নির্দেশে দেশের প্রথম তৃতীয় লিঙ্গের (হিজড়া) জনপ্রতিনিধি ঝিনাইদহের কোটচাঁদপুর উপজেলার আলোচিত মহিলা ভাইস চেয়ারম্যান সাদিয়া আক্তার পিংকীকে প্রধান আসামি করে ৬ জনের বিরুদ্ধে হত্যা মামলা রেকর্ড করেছে কোটচাঁদপুর থানা। মামলাটি দায়ের করেছেন আরেক তৃতীয় লিঙ্গ স¤প্রদায়ের বর্ষা মীর।\nআসামিরা সবাই তৃতীয় লিঙ্গ স¤প্রদায়ের মানুষ। প্রায় ৫মাস আগে মারা যাওয়া লাবলী ওরফে আক্তারুল (৩৫) নামের আরেক তৃতীয় লিঙ্গের একজন মারা যাওয়া ঘটনায় হত্যার অভিযোগ তোলেন ঝিনাইদহের সদর থানার চাকলা এলাকার (হিজড়া) বর্ষা মীর। গত ১১ নভেম্বর ঝিনাইদহের বিজ্ঞ জুডিসিয়াল আমলী আদালতে লাবলী ওরফে আক্তারুলকে অপহরণের পর হত্যা করা হয়েছে এই মর্মে তিনি অভিযোগ করেন।\nআদালত অভিযোগটি আমলে নিয়ে কোটচাঁদপুর থানাকে মামলাটি নথি ভূক্ত করার নির্দেশ দিলে কোটচাঁদপুর থানা ১৭ নভেম্বর সন্ধ্যায় মামলাটি নথি ভূক্ত করেন। কোটচাঁদপুর থানার মামলা নং- ৫, ধারা- ৩৬৪,৩০২,৩৪।\nএর আগে আদালতে অভিযোগের বিষয়টি নিয়ে গত ১৩ নভেম্বর একটি রিপোর্ট কালের কণ্ঠে প্রকাশিত হয়। কোটচাঁদপুর উপজেলা মহিলা ভাইস চেয়ারম্যান সাদিয়া আক্তার পিংকী-ই হচ্ছেন তৃতীয় লিঙ্গ স¤প্রদায়ের মধ্যে দেশের সর্ব প্রথম একজন নির্বাচিত জন প্রতিনিধি।\nমামলার বাদী বর্ষা মীর অভিযোগ পত্রে বলেন, এলাকার ভাগাভাগিকে কেন্দ্র করে গত ৭জুন কোটচাঁদপুর উপজেলা ভাইস চেয়ারম্যান সাদিয়া আক্তার পিংকী ও তার ৫জন সহোযাগী হিজড়া লাবলী ওরফে আক্তারুলকে কোটচাঁদপুর উপজেলার পিছনে তার ভাড়া বাসা থেকে করোনা হয়েছে প্রচার করে মুখ বেঁধে এ্যাম্বুলেন্সে তুলে নিয়ে যায়।\nপরবর্তীতে হিজড়া লাবলী ওরফে আক্তারুলকে দুই হাতের রগ কেটে গলায় ফাঁস দিয়ে তারা হত্যার পর চুয়াডাঙ্গা হাসপাতালে নিয়ে যায়। সেখানে ডাক্তার তাকে মৃত বলে ঘোষণা করলে মৃত লাবলী ওরফে আক্তারুলের গ্রামের বাড়ী চুয়াডাঙ্গা জেলার দর্শনা থানার নাস্তিপুর কবর স্থানে তাকে মাটি চাপা দেয়া হয়। মামলার বাদী বর্ষা মীর আরো অভিযোগ করেন, মৃত লাবলী ওরফে আক্তারুল একজন পূরুষ ছিলেন। তার স্ত্রী ও দুটি সন্তান রয়েছে।\n৬ বছর আগে সাদিয়া আক্তার পিংকী তাকে ফুসলিয়ে অপারেশনের মাধ্যমে হিজড়া বানান। সেই থেকে সে কোটচাঁদপুর বাসা ভাড়া নিয়ে হিজড়াদের সাথে চলাফেরা করে জীবন ধারণ করে আসছিলো। প্রায় ১ বছর ধরে এলাকা ভাগাভাগি নিয়ে পিংকীর সাথে লাবনী ওরফে আক্তারুলে সাথে মত বিরোধ দেখা দেয়। যে কারণে তাকে হত্যা করা হয়েছে।\nএদিকে কোটচাঁদপুর উপজেলা মহিলা ভাইস চেয়ারম্যান তৃতীয় লিঙ্গের (হিজরা) সাদিয়া আক্তার পিংকী এ প্রতিবেদককে বলেন- এলাকার আধিপত্য বিস্তার নিয়ে ঝিনাইদহের সদর থানার চাকলা এলাকার বর্ষা হিজড়া এলাকার বিভিন্ন হিজড়ার নামে মিথ্যা মামলা দিয়ে দাবিয়ে রাখতো। যেহেতু আমি একজন তৃতীয় লিঙ্গের মানুষ হলেও আমি একজন নির্বাচিত জন প্রতিনিধি।\nগত উপজেলা নির্বাচনের আগে আমি কথা দিয়ে ছিলাম সাধারণ মানুষের পাশাপাশি আমি তৃতীয় লিঙ্গ স¤প্রদায়দের জীবন যাত্রার মান উন্নয়নে কাজ করবো। সে লক্ষে হিজড়াদের মধ্যে এ আধিপত্যের দ্ব›দ্ব নিরশনে আমি বেশ কয়েক বার উদ্যোগ নিয়েছি। বিষয়টি নিয়ে পুলিশ প্রশাসনের সাথেও আমি বলেছি। কিন্তু বর্ষা হিজড়া বসতে চায়নি বা বসেনি।\nআমি সব সময় নির্যাতিতদের পাশে আছি। যে কারণে বর্ষা হিজড়া মেনে নিতে না পেরে আমাকে দূর্বল করতে সে মিথ্যা মামলা দায়ের করেছে। তিনি দাবী করেন হার্ডের সমস্যা জনিত কারণে লাবনী ওরফে আক্তারুলের চুয়াডাঙ্গা সদর হাসপাতালে চিকিৎসাধীন অবস্থায় মৃত্যু তার হয়েছে। যার সার্টিফিকেট সে সময় লাশের সাথে হাসপাতাল কর্তৃপক্ষ দিয়ে দেয়।\nতিনি এই মিথ্যা মামলার প্রতিবাদ জানিয়ে বলেন, প্রসাশনের উচিত হবে তদন্ত করে মামলা মিথ্যা প্রমানিত হলে তারও উপযুক্ত ব্যবস্থা নেয়া। পিংকী বলেন আমি যতটুকু জেনেছি তা হলো, লাবনি ওরফে আক্তারুল ওই সময় চরম অসুস্থ হয়ে পড়লে কয়েক জন হিজড়া তাকে মাইক্রোতে করে আক্তারুলের নিজ জেলা চুয়াডাঙ্গা সদর হাসপাতালে ভর্তি করে। পরে সে চিকিৎসাধীন অবস্থায় মারা যায়।\nদর্শনা পারকৃষ্ণপুর-মদনপুর ইউনিয়নের মেম্বর আশিক ইকবাল জানান, ওই সময় করোনার ভয়ে লাশবাহী এ্যাম্বুলেন্স গ্রামে ডুকতে দিতে বাঁধা প্রদান করে গ্রামবাসী। পরে ওই এলাকার পুলিশে সহযোগীতায় এবং লাশের সাথে আসা হাসপাতালের দেয়া সার্টিফিকেট দেখিয়ে লাশবাহী গাড়ী গ্রামে ঢোকে।\nলাশের সাথে আসা সার্টিফিকেটে বলা হয়েছে আক্তারুল হার্ড এ্যাটাকে চিকিৎসাধীন অবস্থায় মারা গেছেন। পরে তার নিকটাত্মীয়রা আক্তারুলকে গোছল দিয়ে ছিলো এবং তারাই তাকে দাফন করে ছিলো। তাদের কাছ থেকেও হত্যার এমন কোন আলামতের কথা আমরা শুনিনি।\nতিনি বলেন, তারপরও সে সময় মৃত আক্তারুলের বাড়ি লকডাইন করে দেয়া হয়। আমরা ওই পরিবারের খাবারের ব্যবস্থা করেছি। হঠাৎ করে তার হত্যার মামলার কথা শুনে তিনি অবাক হয়েছেন বলে জানান।\nবিষয়টি নিয়ে কোটচাঁদপুর থানার এ মামলার তদন্তকারী কর্মকর্তা পুলিশ পরিদর্শক (তদন্ত) ইমরান আলমের কাছে জানতে চাইলে তিনি এ প্রতিবেদকে বলেন- সবে মাত্র মামলা রেকর্ড হয়েছে।\nদুই এক দিনের মধ্যে কবর থেকে লাশ তোলার জন্য আদালতে আবেদন করবো। তার পর প্রযোজনীয় ব্যবস্থা নেয়া হবে।\nকাজীর দেউড়ি বাজারে প্রশাসক সুজন করোনা প্রতিরোধে মাস্ক ও আবর্জনা সংগ্রহে ব্যাগ বিতরণ


ধর্মীয় অনুভূতিতে আঘাতকারী ব্যক্তিদের দৃষ্ঠান্তমূলক শাস্তি কার্যকর হোক – Komashisha\nকমাশিসা পরিবার । বিজ্ঞাপন কর্নার । যোগাযোগ । সময়ঃ রাত ৪:৩১\nHome / পরামর্শ / ধর্মীয় অনুভূতিতে আঘাতকারী ব্যক্তিদের দৃষ্ঠান্তমূলক শাস্তি কার্যকর হোক\n২৮ জানুয়ারি ২০১৬\tপরামর্শ, প্রতিদিন, প্রবন্ধ-নিবন্ধ, ফাতওয়া, মুসলিম বিশ্ব, সমকালীন Leaveacomment\nগত ২৩ জানুয়ারি’১৬, শনিবার রাজধানীর হোটেল সোনারগাঁওয়ে জাতীয় পত্রিকা ও অনলাইন সম্পাদকদের সাথে এক মতবিনিময় সভায় ইত্তেফাকের ভারপ্রাপ্ত সম্পাদক তাসমীমা হোসেন ইসলাম বিদ্বেষী বক্তব্যের মাধ্যমে মুসলমানদের ধর্মীয় অনুভূতিতে আঘাত হানেন। ২৩ জানুয়ারি ঢাকা উত্তর সিটি করপোরেশন আয়োজিত সভায় বক্তব্যে দৈনিক ইত্তেফাকের ভারপ্রাপ্ত সম্পাদক তাসমীমা হোসেন বলেন, ‘ফার্মগেটে একটি পার্ক দখল করে ওয়াজ মাহফিলের আয়োজন করা হয়েছে। ব্যক্তিগত সম্পদ হিসেবে এটি ব্যবহার করা হচ্ছে। এর সাথে কয়েকজন মন্ত্রীরও সমর্থন রয়েছে। এভাবে শহরের মধ্যে যেকোনো ধর্মীয় অনুষ্ঠান, ওয়াজ মাহফিল, তাবলিগ বন্ধ করা উচিত। মসজিদ থেকে মাইকে উচ্চ শব্দে আজান দিয়ে শব্দ দূষণ করা হচ্ছে। তিনি বলেন, যাদের আজান শোনা দরকার তারা প্রয়োজনে মসজিদের সাথে ইলেট্রনিক মাধ্যমে নিজেদের কানে লাগিয়ে শুনতে পারে’।\nধর্মীয় অনুভুতিতে আঘাতহানা তার এ বক্তব্য শনিবার ও রবিবার জাতীয় বেশ কয়েকটি দৈনিক ও অনলাইনপোর্টালে প্রকাশিত হয়েছে। সংখ্যাগরিষ্ঠ বৃহত্তম মুসলিম দেশে একজন মুসলিম মহিলা হয়েও তিনি নাস্তিক-মুরতাদদের কন্ঠে কন্ঠ মিলিয়ে ইসলামবিদ্বেষী বক্তব্যে প্রদান করলেন যা খুব দু:খজনক। এ বক্তব্য নিয়ে চুলছেড়া বিশ্লেষণ চলছে আলেম-ওলামা, দ্বীনদার বুদ্ধিজীবি, ইসলামী মহল, অফলাইন-অনলাইনে। বিশেষত সোশ্যালমিডিয়ায় (ফেসবুকে) প্রতিবাদ-ক্ষোভের ঝড় ওঠেছে।\nঅথচ প্রতিনিয়ত দেশের বিভিন্ন স্থানে নাচ-হিন্দুদের পূজানুষ্ঠানের নামে দিনে-রাতে বিরতিহীনভাবে চলতে থাকে ঢোল-তবলা। দেশের বিভিন্ন স্থানে পিকআপ- ট্রাকে করে সাউন্ড সিস্টেমের উচ্চ শব্দে ইংলিশ-হিন্দি গানের তালে-তালে নিত্য প্রদর্শন, বিয়ে-শাদি, গায়ে হলুদ, পহেলা বৈশাখ, থার্টিফাস্ট নাইটসহ নানা অনুষ্ঠানে রাতে-দিনে সংস্কৃতিক অনুষ্ঠানের নামে নানা ধরনের বাদ্যযন্ত্রের মাধ্যমে গান-বাজনার আয়োজন করা হয়, জনজীবন যখন অতিষ্ঠ করে তুলে তখন তা শব্দ দূষণ হয় না! তা হয় ধর্মীয় উৎসব! তরুণ প্রজন্মের ছেলেমেয়েরা যখন গানবাজনার মাধ্যমে বিভিন্ন সময় রাজপথ কাঁপিয়ে তুলে, তখন তা শব্দ দূষণ হয় না! শুধু ইসলামী সভা-সমাবেশ, আজান, দাওয়াত-তাবলিগের অনুষ্ঠানের মাইকের আওয়াজই শব্দদূষণ! আজান,ওয়াজ মাহফিল এবং তাবলিগ নিয়ে এমন উদ্দেশ্যপ্রণোদিত বক্তব্যের নিন্দা জানানোর ভাষা অভিধানে পরাজিত! মন্ত্রীর স্ত্রীর ধর্মবিদ্বেষী বক্তব্য দেশের কোটি কোটি মুমিন মুসলমানদের ঈমানী চেতনায় কঠিন কুঠারাঘাত করেছে! দেশের ধর্মপ্রাণ তাওহিদী জনতা তার অযৌক্তিক নাস্তিক্যবাদী বক্তব্য ঘৃণ্যাভরে প্রত্যাখান করত; ধর্মীয় অনুভূতিতে আঘাত হানায় দৃষ্টান্তমুলক শাস্তির দাবিতে ফুঁসে ওঠেছেন। রবিবার সিলেটসহ বিভিন্ন স্থানে ইত্তেফাক ভারপ্রাপ্ত সম্পাদকের বক্তব্যের তীব্র প্রতিবাদে রাজপথে নামেন তাওহিদী জনতা। ইসলামী নেতৃবৃন্দ, আলেম-ওলামাসহ ধর্মপ্রাণ মুসলমানগণ তার এ বক্তব্য প্রত্যাহার করে প্রকাশ্যে ক্ষমা চাওয়ার আহব্বান জানান। সাথে ইসলামের বিভিন্ন পরিভাষা তথা অনুষঙ্গ নিয়ে কটুক্তি করায় পত্রিকার ভারপ্রাপ্ত সম্পাদক পথ থেকে অপসারণের দাবি তুলেন শাস্তিসহ।\nবড় চিন্তার বিষয়! একটি মুসলিম রাষ্ট্রে একের পর এক ইসলাম, নবী, মাদরাসা, মসজিদ. আলেম-ওলামা নিয়ে কটুক্তি-ব্যাঙ্গ, অপপ্রচার এটা যেন বিরতি নেই! অথচ স্বয়ং প্রধানমন্ত্রী বক্তব্যে বারবার বলেছেন যার যার ধর্মকর্ম পালনে স্বাধিকার রয়েছে। কারো ধর্ম নিয়ে কটুক্তি, ধর্মীয় অনুভূতির উপর আঘাত সহ্য করা হবে না। ধর্মীয় অনুভুতির উপর আঘাত হানার কারণে দৃষ্টান্তমুলক শাস্তি নিশ্চিত করবে সরকার! তাহলে প্রধানমন্ত্রীর এ বুলি কার্যকর হলো কোথায়? সরকারের মন্ত্রী-এমপিরা একের পর একসজিদ-মাদরাসা নিয়ে অপপ্রচার করে চলেছেন! গত ২১ জানুয়ারি চট্টগ্রামে খাদ্যমন্ত্রী এ্যাড. কামরুল ইসলাম, ২২ জানুয়ারি নৌ-পরিবহনমন্ত্রী শাজাহান খান মিথ্যা ও বানোয়াট বক্তব্য দিয়ে কওমী মাদরাসার অপপ্রচার ও সুনাম ক্ষুণœ করছেন। পরদিন পত্র-পত্রিকায় এর তীব্র নিন্দা ও প্রতিবাদ জানিয়েছেন দেশের শীর্ষ আলেম ও ইসলামী নেতৃবৃন্দ। বৃহত্তম মুসলমানদের বাংলাদেশে যদি এভাবে ইসলাম-মুসলমান, মাদরাসা-মসজিদ, আলেম-ওলামা নিয়ে ষড়যন্ত্র-চক্রান্ত, অপপ্রচার চলতে থাকে তাহলে এদেশে ইসলাম থাকবে কিনা এমন প্রশ্নের নিশ্চিত জবাব দেয়া দুরূহ ব্যাপার!\nসর্বশেষ তাসমিমা হোসেন কর্তৃক ইসলামের বিভিন্ন পরিভাষা নিয়ে মন্তব্য! ইসলামের অন্যতমও অনুষঙ্গ পবিত্র আজান, দাওয়াত-তাবলিগ, ওয়াজ মাহফিলকে বন্ধ করার ঘোষণার এতো বড় স্পর্ধা একজন মহিলার; এটা ভাবিয়ে তুলেছে মুসলিম উম্মাহকে! বৃহত্তম মুসলিম দেশে মহান আল্লাহর বড়ত্বের আওয়াজ আজান নিয়ে মন্তব্য সরাসরি কুরআন-হাদিস বিরোধী।\nআজান অল্প কয়েকটি বাক্য হলেও এর মাঝে রয়েছে মুসলমানদের ঈমান-আকিদা সংক্রান্ত একাধিক বিষয়। ‘আল্লাহু আকবার’ আল্লাহর বড়ত্বের বর্ণনার মধ্য দিয়ে আজানের সূচনা হয়। আজানের মাঝ রয়েছে আল্লাহর একত্ববাদের, তাঁর পরিপূর্ণতার এবং সেইসঙ্গে তাঁর শরিকের অস্তিত্বহীনতা, রাসূল সা.’র রিসালাতের স্বীকারোক্তি, নামাজের প্রতি আহবান এবং পরকালীন নাজাতের ঘোষণা। আজানের মাধ্যমে যুগপৎভাবে অর্জিত হয় নামাজের সময়ের ঘোষণা, জামাতের প্রতি আহবান এবং ইসলামের প্রতীকের প্রচার। প্রতিমুহূর্তে পৃথিবীর কোথাও না কোথাও ধ্বনিত হচ্ছে মহান আল্লাহর বড়ত্বের আহবান। লাখো মসজিদের মিনারে ভেসে আসা কিছু নির্ধারিত শব্দগুচ্ছ। আজান নিয়ে কবি-সাহিত্যিকগণ রচনা করেছেন কবিতা-প্রবন্ধ। বাংলা কবিতা আর ইসলামী গানে নানাভাবে এসেছে আজানের কথা। বিশেষত মহাকবি কবি কায়কোবাদ এবং জাতীয় কবি কাজী নজরুল ইসলাম এক্ষেত্রে বেশি স্মরণীয়। কবি কায়কোবাদ ‘আজান’ নামক কবিতায় ফুটিয়ে তুলেছেন আজানের আজমত।\n‘কে ওই শোনাল মোরে\nআকুল হইল প্রাণ, নাচিল ধমনী\nকি মধুর আজানের ধ্বনি’\nকবিতায় স্পষ্ট তিনি বুঝিয়েছেন তাঁর হৃদয়ে আজানে ভাবাবেগ তৈরির কথা। কবি নজরুল ইসলামও ‘মসজিদেও পাশে আমার কবর দিও ভাই’ নামক কবিতায় আজানের মাহাত্মের কথা উপস্থাপন করেছেন।\n‘মসজিদেরই পাশে আমার কবর দিও ভাই\nআমার গোরের পাশ দিয়ে ভাই নামাজীরা যাবে\nপবিত্র সেই পায়ের ধ্বনি এ বান্দা শুনতে পাবে\nগোর-জাব থেকে এ গুণাহগার পাইবে রেহাই’।\nইসলামে আজানের ফজিলত অপরিসীম। হজরত জাবির ইবনে আবদুল্লাহ রা. থেকে বর্ণিত, প্রিয় নবী সা. বলেছেন, “যখন মোয়াজ্জিন আজান শুরু করেন, তখন শয়তান পালাতে পালাতে রাওহা নামক স্থানে পৌঁছে’। (মুসলিম শরিফ)।\nহজরত আবু সাঈদ খুদরি রা. থেকে বর্ণিত, তিনি বলেন, ‘তুমি যখনই এই পল্লীগুলোতে থাকবে, তখন আজান দেবে। আর আজানে কণ্ঠকে উঁচু করবে। কারণ, আমি নবী করিম সা. কে বলতে শুনেছি, মোয়াজ্জিনের আজানের আওয়াজ গাছ, পাথর, মাটি, মানুষ, জিন যেই শুনবে, সেই কেয়ামত দিবসে তার জন্য আল্লাহর কাছে সাক্ষ্য দেবে’। (সহি বোখারি)\nশেষ কথা, ইসলামবিদ্বেষী বক্তব্য বন্ধ হোক, ধর্মীয় অনুভূতিতে আঘাতকারী ব্যক্তিদের দৃষ্ঠান্তমুলক শাস্তি কার্যকর হাক।\nলেখক: সাংবাদিক, আলেম ও কলামিস্ট\nধর্মীয় অনুভূতিতে আঘাতকারী ব্যক্তিদের দৃষ্ঠান্তমূলক শাস্তি কার্যকর হোক\t২০১৬-০১-২৮\nTags ধর্মীয় অনুভূতিতে আঘাতকারী ব্যক্তিদের দৃষ্ঠান্তমূলক শাস্তি কার্যকর হোক\nপূর্ববর্তী একই পরিবারের ৮ জন হিন্দু ধর্ম ত্যাগ করে মুসলমান হলেন\nপরবর্তী তাবলীগের মেহনত ও আলিমের সোহবত